कुल मिलाकर पवित्र कुरआन ने अपनी शिक्षाओं के एक भाग को इसी बात से विशेष किया है और उसने लोगों को दूसरों में कमी ढूंढ़ने से मना किया है। इस आधार पर दूसरों में कमी ढ़ूढ़ने से विभिन्न क्षेत्रों में होने वाले नुकसान पर ध्यान दिया गया है। पवित्र कुरआन दूसरों की बुराई करने, मज़ाक उड़ाने, झूठ बोलने, कंजूसी और अज्ञानता जैसी नैतिक बुराइयों की ओर संकेत करता है और उसने इंसान का आह्वान किया है कि वह इन बुराइयों से मुकाबला करके अपने अंदर से इनका अंत कर दे। अलबत्ता यहां इस बात का उल्लेख आवश्यक है कि पैग़म्बरों, मासूमों और ईश्वरीय दूतों के अलावा शायद ही कोई ऐसा इंसान मिले जिसके अंदर दूसरों में बुराई ढूंढ़ने की बुराई न हो परंतु महत्वपूर्ण बात यह है कि इंसान को चाहिये कि वह अपनी कमियों को अच्छी तरह पहचाने और पूरी गम्भीरता से उन्हें दूर करने का प्रयास करे।